આજે ગુજરાત ઉપર સક્રિય થયેલી અપર એર સાયકલોનિક સરકયૂલેશનની સિસ્ટમની અસર હેઠળ સૌરાષ્ટ્રમાં આજે ભાવનગર, અમેરલી , જુનાગઢ અને ગીર સોમનાથમાં ભારે વરસાદ થયો હતો. વરસાદની તોફાની બેટિંગન કારણે ખેડૂતો ફરીથી ખુશખુશાલ થઈ ગયા છે. જા કે હજુયે ઉત્તર ગુજરાતમાં જાઈએ તેટલો વરસાદ થયો નથી. ગીરનાર પર્વતની આજુબાજુ ભારે વરસાદ થયો છે. એટલું જ નહીં ગીરનાર પરિક્રમાના માર્ગમાં આવતા બારદેવી સહિતના ભાગમાં નદી તેમજ ચેકડેમ પણ છલકાઈ જવા પામ્યા છે. એકલા તલાલામાં ૪ ઈંચ કરતા વધુ વરસાદ થયો છે.ગીરનારના પગથિયા પરથી પાણીના ધોધ વેહવા લાગ્યો છે. જેના કારણે અહીં આવતા પ્રવાસીઅો અને ભકત્તોમાં ભારે ખુશાલી છવાઈ ગઈ હતી. ગીર પંથકમાં વરસાદની તોફાની બેટિંગના કારણે સમગ્ર જંગલ વિસ્તારને તરબોળ કરી દીધુ છે. અમરેલીમાં પણ નદીઅો બન્ને કાંઠે થવા પામી છે. ગીર ગઢડામાં દ્રોમેશ્વર ડેમ છલકાયો છે.જાફરાબાદ, ખાંભાના રબારિકા રાજુલામાં ૫થી ૩ ઈંચ વરસાદ થયો છે. ભારે વરસાદના કારણે અહીની માલણ નદી બે કાંઠે થઈ ગઈ છે.